VALSTYBINIO SOCIALINIO DRAUDIMO FONDO VALDYBOS

PRIE SOCIALINĖS APSAUGOS IR DARBO MINISTERIJOS

DIREKTORIUS

ĮSAKYMAS

DĖL VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DIREKTORIAUS 2010 M. VASARIO 19 D. ĮSAKYMO NR. V-94 "DĖL DRAUDĖJŲ FINANSINIŲ ATASKAITŲ SUDARYMO IR PATVIRTINIMO TAISYKLIŲ PATVIRTINIMO" PAKEITIMO

2014 m. gruodžio 16 d. Nr. V-777

Vilnius

Vadovaudamasis Lietuvos Respublikos euro įvedimo Lietuvos Respublikoje įstatymo 32 straipsnio 2 dalimi:

1. P a k e i č i u Draudėjų finansinių ataskaitų sudarymo ir patvirtinimo taisykles (toliau – Taisyklės), patvirtintas Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2010 m. vasario 19 d. įsakymu Nr. V-94 „Dėl Draudėjų finansinių ataskaitų sudarymo ir patvirtinimo taisyklių patvirtinimo“ (toliau – Įsakymas):

1.1. Taisyklių 16 punktą išdėstau taip:

„16. Draudėjų finansinėse ataskaitose už laikotarpius iki 2014 m. gruodžio 31 d. duomenys pateikiami litais cento tikslumu, o finansinėse ataskaitose už laikotarpius nuo 2015 m. sausio 1 d. duomenys pateikiami eurais, euro centų tikslumu pagal ataskaitinio laikotarpio paskutinės dienos duomenis“;

1.2. Taisyklių 1 priedą (toliau - F4 forma) išdėstau nauja redakcija (pridedama);

1.3. Taisyklių 2 priedą (toliau - F4-1 forma) išdėstau nauja redakcija (pridedama).

2. Į p a r e i g o j u:

2.1. Fondo valdybos Teisės skyrių pateikti šį įsakymą Teisės aktų registrui;

2.2. Fondo valdybos Fondo finansų ir apskaitos skyrių per dvi darbo dienas po šio įsakymo paskelbimo Teisės aktų registre parengti ir pateikti suvestinę Įsakymo redakciją Teisės aktų registro tvarkytojui;

2.3. Fondo valdybos Klientų aptarnavimo metodikos ir informavimo skyrių šį įsakymą paskelbti Fondo valdybos interneto svetainėje ir Valstybinio socialinio draudimo fondo administravimo įstaigų intraneto svetainėje;

2.4. Fondo valdybos Informacinės sistemos eksploatavimo ir informacijos valdymo skyrių šį įsakymą išsiųsti Fondo valdybos direktoriaus pavaduotojams, Fondo valdybos skyriams, Valstybinio socialinio draudimo fondo valdybos teritoriniams skyriams ir kitoms Valstybinio socialinio draudimo fondo administravimo įstaigoms bei Lietuvos Respublikos socialinės apsaugos ir darbo ministerijai.

3. N u s t a t a u, kad:

3.1. šio įsakymo 1.2 ir 1.3 papunkčiai įsigalioja 2015 m. sausio 1 d., jais patvirtintos formos naudojamos, rengiant F4 formos ir F4-1 formos ataskaitas už laikotarpius nuo 2015 metų sausio 1 d.;

3.2. rengiant ataskaitas už laikotarpius iki 2014 m. gruodžio 31 d., naudojamos F4 ir F4-1 formos, galiojusios iki šio įsakymo 1.2 ir 1.3 papunkčių įsigaliojimo.

Direktorius	Mindaugas Sinkevičius